Aquest vídeo és d'ADLAB PRO.
ADLAB PRO és un projecte finançat per la Unió Europea.
Aquest vídeo està disponible amb llicència Creative Commons.
-Hola, soc l'Aline Remael, de la Universitat d'Anvers,
i en aquest vídeo d'ADLAB PRO
explicaré quins serveis es poden fer servir per complementar l'AD.
Aquesta és la Unitat 4, "Serveis addicionals",
del Mòdul 1, "AD: Introducció General".
Amb l'AD,
textos audiovisuals de tota mena poden ser accessibles,
però algunes produccions presenten reptes addicionals
que requereixen serveis addicionals.
N'hi ha que sobretot es fan servir amb l'AD dinàmica,
per a la pantalla o esdeveniments en viu.
D'altres es fan servir amb l'AD estàtica,
com l'AD per a museus i exposicions.
Els serveis addicionals que presentarem són:
les audiointroduccions, l'audiosubtitulació,
les visites tàctils i les exploracions tàctils.
Les audiointroduccions o AI són textos en prosa
que contenen informació que no es pot incloure a l'AD
i que complementen l'AD quan les limitacions temporals
restringeixen la informació que es pot afegir.
Es fa servir per a esdeveniments en viu i, a vegades, per a la pantalla.
L'audiointroducció es proporciona
abans que comenci la producció o l'esdeveniment.
Es pot oferir en viu, en text escrit o en gravació,
per exemple en un web, però també en un DVD o un USB
que es poden enviar abans al client.
L'audiointroducció conté una sinopsi de la producció
i s'hi descriuen detalls visuals específics
com ara l'escenari o els personatges.
També s'hi pot oferir informació tècnica sobre la producció
i poden oferir informació
sobre el context artístic i històric.
En el cas d'esdeveniments en viu, s'hi poden incloure
la descripció del lloc i de l'ambient.
Les pel·lícules i altres productes culturals
avui dia són cada vegada més multilingües
i/o viatgen a altres països.
No tot el públic de tot arreu és poliglota
i entén totes les llengües.
L'audiosubtitulació pot ajudar que l'AD
superi aquestes barreres lingüístiques.
Dues menes comunes de traducció de pel·lícules
són el doblatge i la subtitulació.
En una producció doblada, els diàlegs originals es substitueixen
per diàlegs en la llengua meta,
que les persones amb pèrdua de visió poden sentir.
Així doncs, no hi ha problema.
La subtitulació és una forma de text en pantalla
a la qual les persones amb pèrdua de visió no poden accedir.
Per això es fa servir l'audiosubtitulació,
que és una representació parlada
dels subtítols escrits que apareixen a la pel·lícula.
Així ens assegurem que les persones amb pèrdua de visió
poden sentir els subtítols i els donem accés
a diàlegs en llengües estrangeres.
La combinació de l'AD i l'audiosubtitulació
garanteix una accessibilitat total.
En el cas d'esdeveniments en viu, com l'òpera o el teatre,
els sobretítols projectats per sobre de l'escenari
es fan servir per a la traducció de diàlegs o àries.
A vegades, els sobretítols es representen oralment.
Tanmateix, sovint la informació rellevant dels sobretítols
es parafraseja i s'integra
en l'audiointroducció o en l'AD.
Les audiointroduccions i els audiosubtítols
ofereixen informació oral.
Altres serveis ofereixen informació a través del tacte,
també en combinació amb l'AD.
En esdeveniments en viu, l'audiointroducció
es pot combinar amb visites tàctils.
Així, els clients poden explorar l'escenari
i agafar objectes seleccionats.
Alhora, un audiodescriptor
descriu els objectes que es poden tocar.
L'exploració tàctil es refereix a l'exploració manual d'objectes
en un museu o en una exposició.
L'exploració tàctil també es combina amb l'AD,
que pot ser gravada o en viu.
Alguns dels objectes s'escullen expressament
per a l'exploració tàctil i n'hi ha que són models de peces més grans.
Aquí acaba aquesta breu visió general.
Podeu trobar més informació al llibre de Louise Fryer
“An Introduction to Audio Description”
i a “Pictures Painted in Words”,
la guia d'audiodescripció d'ADLAB.
-La preparació d'aquesta presentació
ha rebut el suport d'ADLAB PRO. "Audiodescripció:
Laboratori per al desenvolupament d'un nou perfil professional"
finançat per la Unió Europea a càrrec del programa Erasmus+,
Key Action 2, Associacions Estratègiques.
Número de projecte:
2016-1-IT02-KA203-024311.
La informació i les opinions d'aquesta presentació
pertanyen als seus autors i no reflecteixen necessàriament
l'opinió oficial de la Unió Europea.
Cap institució o organisme de la Unió Europea
ni cap persona que actuï en el seu nom
serà responsable de l'ús
que es pugui donar a la informació presentada.
Aquest vídeo és d'ADLAB PRO.
Els socis d'ADLAB PRO són la Universitat de Trieste,
la Universitat Autònoma de Barcelona,
la Universitat d'Anvers, la Universitat Adam Mickiewicz,
RTV Slovenia, Utopian Voices,
Soundfocus i Royal National Institute of Blind People.
ADLAB PRO està finançat per la Unió Europea.
Aquest vídeo està disponible amb llicència Creative Commons.